شەفەق نیوز/ لەوەر گەردەلۊل وەفری تۊنیگ ک ویلایەتەیل ناوەڕاس و باکووری خۆرهەڵات لای خۆرهەڵات ویلایەتە یەکگرتگەیل  ئەمریکای گردە وەر، زیاتر لە 100 هەزار ماڵ بی کارەبا مەنن.
وەگورەی ماڵپەڕ "Poweroutage"، گەردەلۊلەگە  لە ویلایەت ماساچووسیتس تۊنیەگەی رەسێدە 100 کیلۆمەتر لە ساعاتیگ، کاریگەری لەبان 113 کەس دروس کردیەو بۊیەسە هووکار بڕین  کارەبا.
لە ویلایەت نیویۆرک، لەوەر  وەفر وارین وەشیوەی خەسیگ  زیاتر لە 600 کەس بی کارەبا بۊن.
گەردەلۊلەگە وە درۊژایی دۊکە وەردەوام بۊی لە ناوچەی کناراوەیل لەوەر بەرزی شەپۆلەیلە لە بڕیگ شۊن بۊیە هووکار دروس بۊن لافاو.
